open-index/open-wikipedia-markdown huggingface dataset:
ვახო მეგრელიშვილი

**ვახტანგ (ვახო) მეგრელიშვილი** (დ. 28 თებერვალი, 1972, თელავი) — ქართველი ექიმი და პოლიტიკოსი. არის პოლიტიკური პარტია „გირჩის“ წევრი. საქართველოს მე-10 მოწვევის პარლამენტის წევრი 2020 წლიდან.

## ბიოგრაფია
დაიბადა 1972 წლის 28 თებერვალს. 1996 წელს მიიღო უმაღლესი სამედიცინო განათლება, 1996-1998 წლებში სწავლობდა ზოგად ქირურგიას კლინიკურ ორდინატურაში. 1998 წელს მცირე ხნით მუშაობდა ექიმად. 1999 წელს მუშაობდა პარლამენტის ჯანდაცვის კომიტეტში. 2000 წელს დააფუძნა არასამთავრობო ორგანიზაცია - „პაციენტების უფლებების დაცვის კავშირი“ და სამი წლის მანძილზე იყო პროექტების ავტორი და დირექტორი. 2000-2001 წლებში მუშაობდა იუსტიციის სამინისტროში სამედიცინო დეპარტამენტის მრჩევლის პოზიციაზე. 2003 წელს დაინიშნა „სოციალური დაზღვევის ერთიანი სახელმწიფო ფონდის“ გენერალური დირექტორის მოადგილედ. 2004-2007 წლებში შრომის, ჯანმრთელობის და სოციალური დაცვის მინისტრის მოადგილე. 2007-2014 წლებში მუშაობდა მსოფლიო ბანკის, USAID-ის, ევროკავშირის და სხვა დონორების პროექტებში კონსულტანტად საქართველოში. 2008-2010 წლებში იყო თავისუფალი უნივერსიტეტის კვლევითი ცენტრის დირექტორი. 2011 წელს იყო აგრარული უნივერსიტეტის პრორექტორი. სხვადასხვა დროს უნივერსიტეტებში ასწავლიდა კრიტიკულ აზროვნებას და პოლიტიკურ იდეოლოგიებს. 2012 წელს იყო კომპანია „ბერტას“ გენერალური დირექტორის მოადგილე. 2013-2015 წლებში დააარსა ნიუტონის თავისუფალი სკოლა, სადაც სამი წელი იყო დირექტორი, ეკონომიკისა და ქიმიის მასწავლებელი.

2020 წლის საპარლამენტო არჩევნებში იყრიდა კენჭს მაჟორიტარად, №12 მაჟორიტარულ ოლქში (რუსთავი და გარდაბნის მუნიციპალიტეტის სოფლების ნაწილის მაჟორიტარად), მიიღო 2468 ხმა (3,3%). 2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „გირჩი“. ჰყავს მეუღლე და სამი შვილი. 

### საქართველოს პარლამენტის წევრი
2020 წლიდან საქართველოს მე-10 მოწვევის პარლამენტის წევრი.

2021 წლის 19 აპრილს ვახტანგ მეგრელიშვილმა ხვიჩიამ და „გირჩის“ ორმა დეპუტატმა, სანდრო რაქვიაშვილმა და იაგო ხვიჩიამ შარლ მიშელის შეთანხმების დოკუმენტს ხელი მოაწერა. 

## რესურსები ინტერნეტში
* ბიოგრაფია „გირჩის“ საიტზე 

## სქოლიო
კატეგორია:საქართველოს X მოწვევის პარლამენტის წევრები
კატეგორია:დაბადებული 28 თებერვალი
კატეგორია:დაბადებული 1972
კატეგორია:თელავში დაბადებულები
ვახო
კატეგორია:ცოცხალი ადამიანები
პიერ ბიულიარი

**ჟან ბატისტ ფრანსუა პიერ ბიულიარი** (; დ. 24 ნოემბერი, 1752 — გ. 26 სექტემბერი, 1793) — ფრანგი ექიმი და ბოტანიკოსი. მისი სტანდარტული საავტორო ბოტანიკური შემოკლებაა **Bull.**

## ბიოგრაფია 
დაიაბდა 1752 წლის 24 ნოემბერს ობპიერ-სიურ-ობში (იმ დროში ობპიერ-სიურ-ბარუა, ზემო მარნას დეპარტამენტი). სწავლობდა საფრანგეთის პატარა ქალაქ ლანგრში. შემდგომში მსახურობდა კლერვოს სააბატოში. 1775 წელს მედიცინისა და ბოტანიკის შესასწავლად პარიზში გაემგზავრა.

მისი ხატვის მასწავლებელი იყო ინჟინერი და გრავიორი ფრანსუა-ნიკოლა მარტინე. სწორედ მისი წყალობით შექმნა ბიულიარმა ილუსტრაციები საფრანგეთის სოკოებისა და მცენარეების აღწერისთვის.

გარდაიცვალა 1793 წლის 26 სექტემბერს პარიზში.

## ნაშრომები
* 1776—1780, *Flora Parisiensis, ou Descriptions et figures des plantes qui croissent aux environs de Paris* (6 ტომად).
* 1780—1793, *Herbier de la France, ou Collection complète des plantes indigènes de ce royaume* (9 ტომად, 600-მდე ფერადი ილუსტრაციით рисунков).
* 1783, ''Dictionnaire élémentaire de botanique, ou Exposition par ordre alphabétique des préceptes de la botanique et de tous les termes, tant françois que latins, consacrés à l'étude de cette science*.
* 1784, *Histoire des plantes vénéneuses et suspectes de la France* (en cinq volumes et plus de deux cents planches).
* 1791—1812, *Histoire des champignons de la France, ou Traité élémentaire renfermant dans un ordre méthodique les descriptions et les figures des champignons qui croissent naturellement en France*.
* 1796, *Aviceptologie''.

## ლიტერატურა 
* Бюльяр, Петр // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907

## რესურსები ინტერნეტში
* 

## სქოლიო 
კატეგორია:ფრანგი ბოტანიკოსები
კატეგორია:ფრანგი მიკოლოგები
კატეგორია:ფრანგი მედიკოსები
ჩახირლი (მასალი)

**ჩახირლი** () — სოფელი აზერბაიჯანში,  ლენქორანის რეგიონის მასალის რაიონში. მოსახლეობის რაოდენობა — 2014 კაცი.

## რესურსები ინტერნეტში
*

## სქოლიო
კატეგორია:მასალის რაიონის სოფლები
გიუნაშლი (ქალბაჯარის რაიონი)

**გიუნაშლი** () — სოფელი აზერბაიჯანში, ქალბაჯარ-ლაჩინის რეგიონში, ქალბაჯარის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.

## სქოლიო
კატეგორია:ქალბაჯარის რაიონის სოფლები
ამერეთი

**ამერეთი** — ტერმინი, რომელსაც ქართველი ისტორიკოსი ივანე ჯავახიშვილი ხმარობს ამიერსაქართველოს — აღმოსავლეთ საქართველოს აღსანიშნავად. გერმანული წყარო, რომლის ავტორია ჰანს შილტბერგერი, ჩვენს ქვეყანაში „ერთადერთ სამეფოდ (Königreich) საქართველოს (Gursy) ასახელებს“ ანუ იგი ერთიანი პოლიტიკური ერთეულია. თუმცა ის აფხაზეთსა და სამეგრელოსაც ასახელებს, მაგრამ ცხადია, რომ დასავლეთ საქართველო („აფხაზეთი“ და „სამეგრელო“) პოლიტიკურად წინანდებურად „ამერეთთანვე“ ყოფილა დაკავშირებული — აღნიშნავდა ივანე ჯავახიშვილი. 

ასეთი მსჯელობა ამ ტერმინის შესახებ მის ნაშრომებში არაერთია; „საქართველოს ეკონომიურ ისტორიაში“ ჯავახიშვილი აღნიშნავს, თუ დასავლეთ საქართველოს XV–XVIII საუკუნეების საბუთებში ღომი მართლაც ყველგან გვხვდება, პირიქით, აღმოსავლეთ საქართველოში არც ერთი საბუთი არ მოიპოვება, სადაც იგი იხსენიებოდეს. მისი ხსნება არც სხვა რომელიმე ძეგლში ჩანს XVIII საუკუნემდე. ამაზე უფრო მნიშვნელოვანია, რომ ამ მცენარის კულტურის შესახებ „ამერეთში“ არც რომელიმე ევროპელ მოგზაურსა და რუს დესპანს მოეპოვება რაიმე ცნობა. საინტერესოა, რომ ივანე ჯავახიშვილი დასავლეთ საქართველოს აღსანიშნავად ხმარობს ტერინს „იმერი“: „ჴელმწიფის კარის გარიგების“ ავტორს რომ აღმოსავლეთ საქართველოში ეცხოვრა მაშინ ბედიელისა და ქუთათელის შესახებ ის იტყოდა „იმერი“-ო.

## ლიტერატურა
* ჯავახიშვილი ივ., ქეი, წგ. 3, ნაწ. 1. – თხზ., ტ. 3, თბ., 1982;
* ჯავახიშვილი ივ., სეი, წგ. 1. – თხზ., ტ. 4, თბ., 1996;
* ჯავახიშვილი ივ., ქსი, წგ. 1. – თხზ., ტ. 6, თბ., 1982.

კატეგორია:ტერმინები
ათჯალარი (მრავალმნიშვნელოვანი)

**ათჯალარი ** შეიძლება აღნიშნავდეს:

*ათჯალარი  — სოფელი აზერბაიჯანში, მასალის რაიონში
*ათჯალარი  — სოფელი აზერბაიჯანში,    საბირაბადის რაიონში
*ათჯალარი  — სოფელი აზერბაიჯანში,  ჯალილაბადის რაიონში
ცუცხვათის მღვიმოვანი

**ცუცხვათის მღვიმოვანი** — მრავალსართულიანი კარსტული მღვიმე საქართველოში, ტყიბულის მუნიციპალიტეტში, სოფელ ცუცხვათის სამხრეთით, ოკრიბა-არგვეთის სერზე, ზღვის დონიდან 250–400 მ სიმაღლეზე. მღვიმური კომპლექსი გამომუშავებულია ცუცხვათის ქვაბულში გამდინარე პატარა მდინარე შაბათაღელის მიერ 6–7 ჰა ფართობზე, ქვედაცარცული ასაკის მასიურ კირქვებში. ვახუშტი ბაგრატიონის სახელობის გეოგრაფიის ინსტიტუტის და საქართველოს სახელმწიფო მუზეუმის კომპლექსურმა ექსპედიციამ, რომლის ხელმძღვანელი იყო პროფესორი ლევან მარუაშვილი მღვიმოვანის 75 მეტრიან ვერტიკალურ ჭრილში 13 სართული გამოყო. მდინარის დონიდან ყველაზე მაღალ მღვიმემდე 60–70 მ-ია.

თავისი სიძველითა და სართულების რაოდენობით ცუცხვათის მღვიმოვანს ანალოგი არ აქვს მსოფლიოში. ადგილობრივები „მაღარას“ უწოდებენ. ქვევიდან პირველი სართული ადამიანისთვის გაუვალი ვიწრო ხვრელია, რომელშიც გაედინება მუდმივი ნაკადი — მდინარე შაბათაღელე. მღვიმის ქვემოთ მდინარეს ჭიშურა ეწოდება. მეორე სართული (მთავარი ტალანი) ატარებს უზარმაზარი ბუნებრივი გვირაბის ხასიათს (სიგრძე 200 მ, სიგანე 10–30 მ, სიმაღლე 10–28 მ). მასში წყალი მხოლოდ შაბათაღელის წყალდიდობის დროს გაედინება. ტალანის განშტოებებში არის წყაროები, პატარა ტბა, კალციტის ნაწვეთი ფორმები. ჭერთან შენახულია ადამიანის მიერ დამაგრებული ძელები, ძველი საკულტო ნაგებობის ნაშთი. მეოთხე სართულიდან დაწყებული და უფრო ზევით მღვიმეები უწყლოა. მათში ნაპოვნია არქეოლოგიური ძეგლები შუა პალეოლითიდან ბრინჯაოს ხანამდე და ისტორიულ ეპოქამდე, ცხოველთა ორმოცამდე სახეობის ძვლები.

განსაკუთრებით ყურადღებას იპყრობს: 1. ბრინჯაოს მღვიმე (V სართული), რომლის ნაფენთა საერთო სიმძლავრე 12–13 მეტრს აღწევს; მათში აღბეჭდილია უკანასკნელი 140 000 წლის განმავლობაში მომხდარი კლიმატური ცვლილებები; 2. ზედა მღვიმე (XI სართული), სადაც აღმოჩენილი იქნა პირველყოფილი საკულტო საგნები: საგანგებოდ დალაგებული მღვიმური დათვის თავის ქალები, ბარძაყის ძვლები და კბილები, მსხვერპლად შეწირული სხვა ცხოველთა ძვლები; 3. ქარაფში გახსნილი სამი მღვიმე (მოაჯირიანი, ღამურებისა და დათვის — VII–IX სართულები), რომლებიც ატარებენ ფეოდალიზმის ხანაში სიმაგრეებად გამოყენების ნიშნებს — შენახულია ქვითკირის კედლები, გამოჭრილი საფეხურები, ქვევრების ნატეხები. აქვე ღამურების დიდი კოლონიაა. თავისი სიძველითა და სართულების რაოდენობით ცუცხვათის მღვიმოვანი ერთ-ერთი პირველია მსოფლიოში. ცუცხვათის მღვიმოვანი ბუნების ძეგლია.

## იხილეთ აგრეთვე
* საქართველოს ბუნების ძეგლები

## სქოლიო
კატეგორია:ტყიბულის მუნიციპალიტეტის მღვიმეები
კატეგორია:მღვიმეები ანბანის მიხედვით
კატეგორია:იმერეთის მხარის არქეოლოგიური ძეგლები
კატეგორია:საქართველოს პრეისტორიული ძეგლები
არაქალკედონური მართლმადიდებელი ეკლესიები

**არაქალკედონური მართლმადიდებელი ეკლესიები** — ქრისტიანული ეკლესიები, რომლებიც აღიარებენ მონოფიზიტობას. ამ ეკლესიებმა არ აღიარეს 451 წლის ქალკედონის საეკლესიო კრების გადაწყვეტილებები. ამ ეკლესიებში მოიაზრებიან ასევე ნესტორიანელებიც, რომლებმაც არ აღიარეს 431 წლის ეფესოს საეკლესიო კრების გადაწყვეტილებები. მონოფიზიტებმა და ნესტორიანელებმა შექმნეს საკუთარი ეკლესიები.

ეკლესიათა ერთიანობის, ანუ პენტარქიის დროს თანდათან ჩნდებოდა საერთო რწმენისგან განსხვავებული წარმოდგენები. ამის გამო იქმნებოდა სხვადასხვა ეკლესიების წარმომადგენელთა კომისიები, რათა ამ რწმენა-თეორიების ბუნება დაზუსტებულიყო. თუ ისინი უპირისპირდებოდნენ ქრისტიანობის მთავარ ღერძს, ცხადდებოდნენ ერესად ანუ მწვალებლობად. ეს ნიშნავდა მათი მიმდევრების ეკლესიიდან გარიცხვას. გარიცხულები საკუთარ ეკლესიას აარსებდნენ. 433 წელს ბიზანტიის იმპერიაში ჩაისახა მონოფიზიტობა. ამ მიმდინარეობის მამამთავარი იყო კონსტანტინოპოლი ერთ-ერთი მონასტრის არქიმანდრიტი ევტიქი. 451 წელს ქალკედონის საეკლესიო კრება ზე დაგმეს მონოფიზიტობა, მის მიმდევრებს კი დევნა დაუწყეს, როგორც ერეტიკოსებს. დავა დასრულდა განკვეთილების მიერ დამოიკიდებელი ეკლესიების დაარსებით.

არაქალკედონური ეკლესიებია:
*სომხური სამოციქულო ეკლესია
*კოპტური მართლმადიდებელი ეკლესია, ნუბიის და ეთიოპიის ეკლესიების ჩათვლით
*სირიის მართლმადიდებელი (იაკობიტური) ეკლესია, რომელიც მალაბარის სირიულ ეკლესიასაც მოიცავს
*აღმოსავლეთის ასურული ეკლესია

## იხილეთ აგრეთვე
*მონოფიზიტობა
*ქალკედონის საეკლესიო კრება

## ლიტერატურა
*

კატეგორია:ქრისტიანული კონფესიები
დემურ ტაბიძე

**დემურ ტაბიძე** (დ. 1 ივნისი, 1933 — გ. 2006) — ქართველი გეოგრაფი. გეოგრაფიულ მეცნიერებათა დოქტორი (1988).

## ბიოგრაფია 
დემურ ტაბიძემ დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი გეომორფოლოგიის სპეციალობით 1956 წელს. მუშაობა დაიწყო თბილისის სამხედრო კარტოგრაფიულ ფაბრიკაში ტექნიკოს-კარტოგრაფის თანამდებობაზე; 1957 წლიდან მუშაობდა ვახუშტი ბაგრატიონის სახელობის გეოგრაფიის ინსტიტუტში.

## ბიბლიოგრაფია 
* იმერეთის გეომორფოლოგია (რედაქტორი) // ნაწ. 1. თბილისი, მეცნიერება, 2003;
* იმერეთის გეომორფოლოგია: (რედაქტორი) // ნაწ. 2. თბილისი, მეცნიერება, 2004;
* Чхалтинское землетрясение (თანაავტორი). Тбилиси, Мецниереба, 1967;

## სქოლიო
კატეგორია:ქართველი გეოგრაფები
კატეგორია:გეოგრაფიის მეცნიერებათა დოქტორები
ირმა ზავრადაშვილი

**ირმა ზავრადაშვილი** (დ. 11 იანვარი, 1969) — ქართველი ექიმი და პოლიტიკური მოღვაწე. 2014-2020 წლებში იყო დიდუბის რაიონის გამგებელი.

2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“.

## რესურსები ინტერნეტში
* 

## სქოლიო
კატეგორია:დაბადებული 11 იანვარი
კატეგორია:დაბადებული 1969
კატეგორია:საქართველოს X მოწვევის პარლამენტის ქალი წევრები
კატეგორია:საქართველოს X მოწვევის პარლამენტის წევრები
კატეგორია:„ქართული ოცნების“ წევრები
ბორის გერგედავა

**ბორის გერგედავა** (დ. 18 ივლისი, 1931 — გ. ივნისი, 2007) — ქართველი გეოგრაფი. გეოგრაფიულ მეცნიერებათა კანდიდატი (1968), დოცენტი. ახალი ათონის მღვიმის ერთ-ერთი აღმომჩენი. არაერთი მღვიმისა და უფსკრულის დაპყრობის მონაწილე. 

## ბიოგრაფია 
ბორის გერგედავამ დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი ფიზიკური გეოგრაფიის სპეციალობით 1956 წელს.

წლების განმავლობაში ლექციებს კითხულობდა უმაღლეს სასწავლებლებში, იყო ქუთაისის სახელმწიფო უნივერსიტეტის სახელმწიფო საგამოცდო კომისიის თავმჯდომარე, საქართველოს ეკოლოგიურ მეცნიერებათა აკადემიის წევრ-კორესპონდენტი, საქართველოს სახელმწიფო ფიზიკური აღზრდისა და სპორტის აკადემიის ზუგდიდის ფილიალის პროფესორი. 

## ბიბლიოგრაფია 
* ზოგადი დედამიწისმცოდნეობა. თბილისი, განათლება, 1999.
* სამეგრელო: ბუნება, მოსახლეობა, მეურნეობა, თბილისი-ზუგდიდი, 1999;
* წალენჯიხის რაიონის გეოგრაფია და გეოგრაფიული სახელწოდებანი, თბ., 2003 (თანაავტ.).
* Изучение пещер Колхиды. Тб., 1978 (соавтор);
* подземные ландшафты. Тб., 1983;
* Кадастр пещер СССР в конгломератах и песчаниках, М., 1991 (соавтор).

## სქოლიო
კატეგორია:ქართველი გეოგრაფები
კატეგორია:ქართველი პედაგოგები
კატეგორია:გეოგრაფიის მეცნიერებათა კანდიდატები
გერგედავა

საკუთარი სახელი **გერგედავა** შეიძლება აღნიშნავდეს ერთ-ერთ შემდეგ პიროვნებათაგანს:

* ბორის გერგედავა — ქართველი გეოგრაფი
* ვასილ გერგედავა — ქართველი რადიოლოგი

კატეგორია:ქართული გვარები
ათჯალარი (მასალი)

**ათჯალარი** () — სოფელი აზერბაიჯანში,  ლენქორანის რეგიონის მასალის რაიონში. მოსახლეობის რაოდენობა — 920 კაცი.

## რესურსები ინტერნეტში
*

## სქოლიო
კატეგორია:მასალის რაიონის სოფლები
ჯუმბერ ჯიშკარიანი

**ჯუმბერ (ვარლამ) ჯიშკარიანი** (დ. 15 ივნისი, 1938 — გ. 3 მაისი, 2018) — ქართველი გეოგრაფი და ჟურნალისტი. პრომეთეს მღვიმის ერთ-ერთი პირველაღმომჩენი. საქართველოს გეოგრაფიული საზოგადოების საპატიო წევრი. საქართველოს დამსახურებული ჟურნალისტი. ქალაქ წყალტუბოს საპატიო მოქალაქე. 

## ბიოგრაფია 
ჯუმბერ ჯიშკარიანმა დაამთავრა თბილისის ტოპოგრაფიული ტექნიკუმი და მუშაობდა გეოგრაფიის ინსტიტუტში ტექნიკოს-კარტოგრაფის თანამდებობაზე; ალექსანდრე პუშკინის სახელობის სახელმწიფო პედაგოგიური ინსტიტუტი გეოგრაფიის სპეციალობით 1965 წელს. სტუდენტობის დროს მონაწილეობდა სამეცნიერო ექსპედიციებში და კვლევის შედეგები არაერთ კონფერენციას მოახსენა. უმაღლესი სასწავლებლის დამთავრების შემდეგ მუშაობა დაიწყო ვახუშტი ბაგრატიონის სახელობის გეოგრაფიის ინსტიტუტში; 1986 წლიდან — მეცნიერ თანამშრომელი.

## ბიბლიოგრაფია 
* ეძიებდე და ჰპოვებდე... : ბუნების საოცრებანი... : მღვიმეები. თბ., მერიდიანი, 2017
* ჩვენი ოტია : მწერალი ოტია იოსელიანი. თბ., აზრი, 2014;
* წყალტუბოს მღვიმური სისტემა (თანაავტორი). თბ., გეოგრაფიის ინ-ტი, 2009;
* В пещерах Грузии : Альбом (ავტორი). Тбилиси, Сабчота Сакартвело, 1986;
* საქართველოს კარსტული მღვიმეების კადასტრი (თანაავტორი). თბ., მეცნიერება, 1966.

## სქოლიო
კატეგორია:ქართველი გეოგრაფები
კატეგორია:ქართველი ჟურნალისტები
საქართველოს მართლმადიდებელი ეკლესიის სქიზმატური ეკლესიები

**საქართველოს მართლმადიდებელი ეკლესიის სქიზმატური ეკლესიები** — მართლმადიდებელი ეკლესიები საქართველოში, რომლებიც სქიზმაში იმყოფებიან საქართველოს მართლმადიდებელ ეკლესიასთან. განხეთქილებები ძირითადად ორმა, ეკლესიოლოგიურმა და პოლიტიკურმა მიზეზებმა განაპირობა. სეპარატისტული მიმდინარეობისაა აფხაზეთის მართლმადიდებელი ეკლესია, რომელიც, პრაქტიკულად, მოსკოვის საპატრიარქოს მიერ კონტროლდება.

## განხეთქილებების მიზეზები
საქართველოს საპატრიარქოსთან დაპირისპირებული სასულიერო პირებისა და მრევლის ჯგუფები გაჩნდა XX საუკუნის 90-იანი წლებიდან. საქართველოს მართლმადიდებელი ეკლესიის მონაწილეობამ ეკუმენისტურ მოძრაობაში გამოიწვია ანტიეკუმენურად განწყობილი მრევლისა და სასულიერო პირების განდგომა. ანტიეკუმენისტებმა ეკუმენისტობის ბრალდება, რაც გულისხმობდა ეკუმენურ ორგანიზაციებთან თანამშრომლობასა და სხვა ქრისტიანულ მიმდინარეობებთან თანალოცვას, წაუყენეს ილია II-ს. ანტიეკუმენისტების ზეწოლის გამო 1997 წლის 20 მაისს საქართველოს მართლმადიდებელმა ეკლესიამ დატოვა ყველა ეკუმენური ორგანიზაცია, თუმცა ანტიეკუმენისტების ჯგუფმა წამოაყენა ახალი მოთხოვნა, რომ საქართველოს ეკლესიას გაეწყვიტა კავშირი იმ მართლმადიდებელ ეკლესიებთან, რომლებიც ჩაბმული არიან ეკუმენურ მოძრაობაში. ამ მოთხოვნის დაკმაყოფილება ნიშნავდა ყველა სხვა მართლმადიდებელ ეკლესიასთან კავშირის გაწყვეტას და საპატრიარქომ ის არ დააკმაყოფილა. შედეგად რამდენიმე სასულიერო პირი და მათი მრევლი გავიდა საქართველოს ეკლესიის იურისდიქციიდან და კავშირი დაამყარა მსოფლიოს სხვა სქიზმატურ ეკლესიებთან.

დაპირსპირების მეორე, პოლიტიკური მიზეზი იყო საქართველოს პირველი პრეზიდენტის ზვიად გამსახურდიას დამხობა. მრევლის ნაწილის აზრით, საქართველოს საპატრიარქომ არ გასწია ძალისხმევა გამსახურდიას დამხობის და საქართველოს სამოქალაქო ომის თავიდან ასარიდებლად. ამის გამო 1992-1995 წლებში გამსახურდიას მომხრე პირთა შორის დაეცა კათოლიკოს-პატრიარქ ილია II-ის ავტორიტეტი და ეპისკოპოს ქრისტეფორეს მიმდევრების მიერ ჩამოყალიბდა ცალკე დაჯგუფება.

## საქართველოს მართლმადიდებელი ეკლესიასთან განხეთქილებაში მყოფი ეკლესიების სია
*მართლმადიდებელი ეკლესია საქართველოში, ე.წ. ბოსტონის დაჯგუფება
*ბერძნული სქიზმა, ქრიზოსტომოსის ფრთა, არქიმანდრიტ გრიგოლ კობახიძის ჯგუფი
*ბერძნული სქიზმა, კვიპრიანეს ფრთა, ცნობილი, როგორც გლდანის დევნილი ეპარქია
*მოსკოვის სქიზმა, ეპისკოპოსების ამბროსის, მოსეს და ნოდარის შემადგენლობით
*სტაროვერები, ეპისკოპოსები იონა და პავლე
*ზედაზნის ჯგუფი, მღვდელი ლავრენტი ბუზაშვილი და ბორის ივანოვი
*სრულიად საქართველოს ჭეშმარიტ მართლმადიდებელ ქრისტიანთა კავშირი, ფოთის ეპისკოპოსი ნიკოლოზი
*სხვენის მართლმადიდებელი ეკლესია, ეპისკოპოს ქრისტეფორე წამალაიძის მეთაურობით, სხვა დანარჩენებისგან გამოირჩევა ეკუმენიზმის მიმართ თანაგრძნობით

## ლიტერატურა
*
*„საქართველოს საპატრიარქოს უწყებანი“ N44, ნოემბერი, 1999 

კატეგორია:მართლმადიდებელი ეკლესიები
კატეგორია:ქრისტიანობა საქართველოში
გლდანის დევნილი ეპარქია

**„გლდანის დევნილი ეპარქია“** — მართლმადიდებლური დაჯგუფება საქართველოში, რომელიც სქიზმაში იმყოფება საქართველოს მართლმადიდებელ ეკლესიასთან. ჩამოყალიბდა 1994 წელს. ეკლესიის წინამძღვარია დეკანოზი ბასილ მკალავიშვილი, რის გამოც მას **მკალავიშვილის მრევლის** ან **მკალავიშვილის ჯგუფის** სახელთაც იხსენიებენ. ჯგუფის თვითდასახელებაა „*გლდანის დევნილი ეპარქია*“. გლდანის დევნილი ეპარქია ზვიად გამსახურდიას მომხრეთა მიერ შექმნილი ანტიეკუმენური გაერთიანებაა, რომელიც რადიკალიზმით გამოირჩეოდა. ცნობილია იეჰოვას მოწმეების მიმართ განხორციელებული თავდასხმებით. 2008 წლისთვის მისი მიდევრების რიცხვი დაახლოებით 2 ათას ადამიანს შეადგენდა.

## ისტორია
1991-1995 წლებში ზვიად გამსახურდიას მომხრე სასულიერო პირთა ნაწილი დაუპირისპირდა საქართველოს კათოლიკოს-პატრიარქ ილია II-ს და დაადანაშაულა ის ეკუმენიზმში. მათ საქართველოს მართლმადიდებელი ეკლესიის მონაწილეობას ეკუმენისტურ მოძრაობაში ერესის კვალიფიკაცია მისცეს და პატრიარქს მოუწოდეს მონანიებისკენ. განსაკუთრებით აქტიურობდა დეკანოზი ბასილ მკალავიშვილი. 1994 წელს მისი საქციელი დაგომა საქართველოს ეკლესიის სინოდმა და მკალავიშვილს სინანულისკენ მოუწოდა. 

მკალავიშვილი არ დაემორჩილა სინოდს, რის გამოც განკვეთილ იქნა მღვდლობისგან. საპასუხოდ, მკალავიშვილმა გაწყვიტა ზიარებითი კავშირი საქართველოს ეკლესიასთან. ის და მისი მრევლი დაუკავშირდა ერთ-ერთ ბერძნულ სქიზმატურ ეკლესიას, ე.წ. კვიპრიანეს ფრთას და მისი იურისდიქციის ფარგლებში შექმნა გლდანის ეპარქია. ისინი თავდაპირველად იკრიბებოდნენ გლდანში, საბავშვო ბაღის ეზოში, შემდგომში კი ააშენეს წმინდა გიორგის სახელობის ტაძარი. ეპარქია გამოსცემდა გაზეთს „ლომისა“ და რელიგიურ-პოლიტიკურ ლიტერატურას. 1997 წელს გლდანის ეპარქიამ წამოაყენა ლოზუნგი „მართლმადიდებლბა ან სიკვდილი“ და ფართოდ გაშალა სხვა აღმსარებლობების საწინააღმდეგო კამპანია, რაც გადაიზარდა თავდასხმებში, დარბევებში, რელიგიური ლიტერატურის საჯარო განადგურებაში.  

1999-2003 წლებში მისი მიმდევრების რაოდენობა ათი ათას ადამიანს აღწევდა. 2003 წლის 24 იანვარს ეპარქიის მრევლმა ძალადობრივად დაშალა ეკუმენური ლოცვა თბილისის ევანგელურ-ბაპტისტურ ეკლესიაში. ლოცვას ესწრებოდნენ საქართველოში მყოფი უცხოელი დიპლომატებიც, რის გამოც ინციდენტის შესახებ ინფორმაცია მთელ მსოფლიოში გავრცელდა. მომხდარის გამო დაიწყო გამოძიება და 2003 წლის 4 ივნისს თბილისის სასამართლომ მკალავიშვილს და მის რამდენიმე მომხრეს პატიმრობა შეფარდა, თუმცა განაჩენი არ აღსრულებულა. მკალავიშვილი და მისი მიმდევრები დაპატიმრებულ იქნენ მხოლოდ 2004 წლის 12 მარტს, სამართლდამცავი ორგანოების მიერ გლდანის წმინდა გიორგის ეკლესიის შეტევით აღების და მრევლის ფიზიკური წინააღმდეგობის გადალახვის შემდგომ. 

მკალავიშვილის და ზოგიერთი აქტივისტის დაპატიმრების შემდეგ გლდანის ეპარქიის რადიკალიზმი შენელდა. მკალავიშილი გათავისუფლდა 2008 წლის 25 ივლისს.

## იხილეთ აგრეთვე
*საქართველოს მართლმადიდებელი ეკლესიის სქიზმატური ეკლესიები

## ლიტერატურა
*

კატეგორია:ქრისტიანობა საქართველოში
კატეგორია:მართლმადიდებელი ეკლესიები
იოსებ ხეიფიცი

მინი|ხეიფიცი 1960 წელს
**იოსებ ხეიფიცი** (; დ. 4 დეკემბერი, 1905, მინსკი — გ. 24 მარტი, 1995, სანქტ-პეტერბურგი) — საბჭოთა კინორეჟისორი და კინოდრამატურგი, სსრკ-ის სასახლო არტისტი (1964). 

## ბიოგრაფია
1927 წელს დაამთავრა ლენინგრადის საეკრანო ხელოვნების ტექნიკუმი, ხოლო 1928 წელს ხელოვნების ისტორიის ინსტიტუტის კინოფაკულტეტი. კინოში მოღვაწეობა დაიწყო 1928 წლიდან. შემდეგ, 1950 წლამდე მუშაობდა რეჟისორ ალექსანდრე ზარხისთან ერთად. მის ფილმებში გადაღებული არიან ქართველი მსახიობები აკაკი ხორავა და მიხეილ გელოვანი.

## ფილმოგრაფია
*„ქარის პირისპირ“, 1930, ა. ზარხისთან ერთად
*„შუადღე“, 1931, ა. ზარხისთან ერთად
*„ცხელი დღეები“, 1935, ა. ზარხისთან ერთად
*„ბალტიკის დეპუტატი“, 1937, ა. ზარხისთან ერთად
*„მთავრობის წევრი“, 1940, ა. ზარხისთან ერთად
*„მას ქვია სუხე-ბატორი“, 1942
*„მალახოვის ყორღანი“, 1944, ა. ზარხისთან ერთად
*„იაპონიის განადგურება“, 1946, დოკუმენტური
*„ბაქოს ჩირაღდნები“, 1950, ა. ზარხისთან ერთად
*„დიდი ოჯახი“, 1954
*„რუმიანცევის საქმე“, 1956
*„ჩემი ძვირფასი ადამიანი“, 1958
*„მანდილოსანი ფინიით“, 1960
*„ცუდი კარგი კაცი“, 1973
*„ერთადერთი“, 1976
*„შუროჩკა“, 1983

## ლიტერატურა
## რესურსები ინტერნეტში
*

კატეგორია:დაბადებული 4 დეკემბერი
კატეგორია:დაბადებული 1905
კატეგორია:გარდაცვლილი 24 მარტი
კატეგორია:გარდაცვლილი 1995
კატეგორია:მინსკში დაბადებულები
კატეგორია:სანქტ-პეტერბურგში გარდაცვლილები
კატეგორია:საბჭოთა კინორეჟისორები
კატეგორია:საბჭოთა კავშირის კომუნისტური პარტიის წევრები
კატეგორია:სტალინური პრემიის ლაურეატები
კატეგორია:ლენინის ორდენის კავალრები
კატეგორია:სსრკ-ის სახალხო არტისტები
კატეგორია:რსფსრ-ის ხელოვნების დამსახურებული მოღვაწეები
კატეგორია:სოციალისტური შრომის გმირები
ხეიხე

**ხეიხე** — ქალაქი ჩინეთში, ხეილუნძიანის პროვინციაში. მდებარეობს რუსეთის საზღვარზე, მდინარე ამურზე. მოსახლეობა 1,75 მილიონი ადამიანი.

## ჰავა 
## რესურსები ინტერნეტში
## სქოლიო
კატეგორია:ჩინეთის ქალაქები
ხელაობა

**ხელაობა** — თევზაობის პრიმიტიული ხერხი. ხელაობა ხდებოდა ხელით, თევზჭერის იარაღების გამოყენების გარეშე, უმთავრესად მდინარეების თხელწყლიან, ქვიან სანაპიროებთან, ჯილეებში, სადაც თევზი უმეტესად კვების დამთავრების შემდეგ და ზამთარში შედის.

## ლიტერატურა
კატეგორია:თევზაობა
თეიმურაზ ხელაშვილი

**თეიმურაზ ხელაშვილი** (დ. 22 ივნისი, 1919, თელავი — გ. 4 იანვარი, 1985, თბილისი) — ქართველი მსახიობი და მომღერალი, საქართველოს სსრ-ის სახალხო არტისტი (1979).

## ბიოგრაფია
1940 წელს დაამთავრა თბილისის კინომსახიობთა სტუდიის სამსახიობო ფაკულტეტი. 1946-1948 წლებში მუშაობდა საქართველოს სახელმწიფო ფილარმონიაში მსახიობ-კონფერანსიედ; 1948 წლიდან იყო კინოსტუდია „ქართული ფილმის“ მსახიობი. 1949 წლიდან მუშაობდა თბილისის ვასო აბაშიძის სახელობის მუსიკალური კომედიის თეატრში მსახიობად; ჰქონდა ხავერდოვანი ლამაზი ტემბრის ხმა, შესანიშნავი სცენური გარეგნობა, ასევე გამოდიოდა როგორც საესტრადო მომღერალი. შესრულებული აქვს კინოროლები ფილმებში „ბედნიერი შეხვედრა“ (1949), მაცივარში ვიღაც იჯდა (1983).

## ლიტერატურა
## რესურსები ინტერნეტში
კატეგორია:დაბადებული 22 ივნისი
კატეგორია:დაბადებული 1919
კატეგორია:გარდაცვლილი 4 იანვარი
კატეგორია:გარდაცვლილი 1985
კატეგორია:ქართველი მსახიობები
კატეგორია:საქართველოს სსრ-ის სახალხო არტისტები
კატეგორია:ქართველი მომღერლები
კატეგორია:თელავში დაბადებულები
კატეგორია:მსახიობები ანბანის მიხედვით
გაჯი-ეინალი

**გაჯი-ეინალი** () — სოფელი აზერბაიჯანში,  ლენქორანის რეგიონის მასალის რაიონში.  

## რესურსები ინტერნეტში
*

კატეგორია:მასალის რაიონის სოფლები
გაიაჩოლი

**გაიაჩოლი** () — სოფელი აზერბაიჯანში,  ლენქორანის რეგიონის მასალის რაიონში. მოსახლეობის რაოდენობა — 3500 კაცი. 

## რესურსები ინტერნეტში
*

კატეგორია:მასალის რაიონის სოფლები
ხელადა

**ხელადა** — სითხის საწყაო ერთეული ძველ საქართველოში. შეესაბამებოდა 1,5-1,8 ლიტრს. თეიმურაზ ბატონიშვილის ცნობით ერთი ხელადა ნახეცარი თუნგის ტოლი იყო. ხელადაში ორი ჩარექა ჩადიოდა. ასევე არსებობდა ერთჩარექიანი ხელადებიც. ხელადა დამოწმებულია კახეთისა და ზემო იმერეთის ეთნოგრაფიულ ყოფაში.

## ლიტერატურა
კატეგორია:მოცულობის საზომი ერთეულები
ირაკლი ზარქუა

**ირაკლი ზარქუა** (დ. 16 იანვარი, 1982, წალენჯიხა) — ქართველი პოლიტიკოსი. იკავებდა თბილისის საკრებულოს თავმჯდომარის მოადგილის თანამდებობას. 2020 წლიდან არის საქართველოს მე-10 მოწვევის პარლამენტის წევრი.

## ბიოგრაფია
2003-2006 წლებში მუშაობდა ახალგაზრდა ფინანსისტთა და ბიზნესმენთა ასოციაციაში. 2006-2009 წლებში იყო „TBC ბანკის“ ოპერატორების ცენტრალიზებულად დამუშავების განყოფილების უფროსი. 2011-2014 წლებში მუშაობდა სადაზღვევო კომპანიაში. 2018-2020 წლებში იყო თბილისის საკრებულოს თავმჯდომარის მოადგილე.

2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“. მხარი დაუჭირა კანონპროექტს „უცხოური გავლენის გამჭვირვალობის შესახებ“.

### აბუ-დაბის ინციდენტი
2025 წლის 13 იანვარს, აბუ-დაბიში, ზარქუა და ვიქტორ სანიკიძე საქართველოს მოქალაქე ლაშა გაბიტაშვილს ფიზიკურად დაუპირისპირდნენ. კადრებში ასევე ჩანს, რომ ადგილზე იმყოფებოდა ქართული ოცნების კიდევ ერთი დეპუტატი გელა სამხარაული. ფაქტის ამსახველი ვიდეომასალა სოციალურ ქსელში გავრცელდა.

შემთხვევა სასტუმროს სასადილოში მოხდა. სადილობის დროს ლაშა გაბიტაშვილს ირაკლი ზარქუამ საჭმელი შეაყარა და ფიზიკურად დაუპირისპირდა, შემდეგ კი ჩხუბში ვიქტორ სანიკიძე ჩაერთო.

მოგვიანებით, ლაშა გაბიტაშვილმა ვიდეომიმართვა გაავრცელა სადაც ამბობს, რომ მომხდარი წინა დღის ფაქტს უკავშირდება, რა დროსაც მან ირაკლი ზარქუასა და ვიქტორ სანიკიძეს „რუსი მონა“ უწოდა. 12 იანვრის დაპირისპირების დროს მხარეებმა ერთმანეთს სიტყვიერი შეურაცხყოფა მიაყენეს.

## რესურსები ინტერნეტში
* 

## სქოლიო
კატეგორია:დაბადებული 16 იანვარი
კატეგორია:დაბადებული 1982
კატეგორია:საქართველოს X მოწვევის პარლამენტის წევრები
კატეგორია:წალენჯიხაში დაბადებულები
კატეგორია:„ქართული ოცნების“ წევრები
ხელდასხმა

ს ხელდასხმა, წმინდა პეტრეს კათედრა, რომი, 2014 წლის 11 ოქტომბერი. პატრიარქის უკან, კარდინალი ლეონარდო სანდრი და გერჰარდ ლუდვიგ მიულერი.]]

**ხელდასხმა**, *ქიროტონია* — რიტუალი ქრისტიანულ ეკლესიაში. სრულდება მღვდლად ან მღვდელმთავრად კურთხევის დროს. კურთხევა ხდება ხელის დადებით, რაც განასახიერებს სული წმინდის მონაწილეობას ხელდასხმაში.

## ლიტერატურა
კატეგორია:ქრისტიანული ქცევა და გამოცდილება
ტეილორ სვიფტი: მის ამერიკელი (ფილმი)

მინი|მის ამერიკელის ლოგო|244x244პქ
„**მის ამერიკელი**“ () — 2020 წლის დოკუმენტური ფილმი, რომლის რეჟისორი ლანა უილსონი გახლავთ. ფილმი გვიყვება ამერიკელ მომღერალ-კომპოზიტორ ტეილორ სვიფტზე, მის ცხოვრებასა და კარიერაზე. ფილმი გამოვიდა Netflix– ზე 2020 წლის 31 იანვარს. ფილმში მომღერალი თვითონვე აღწერს მის ცხოვრებას.

**მის ამერიკელის** დებიუტი შედგა 2020 წელს Sundance კინოფესტივალის გახსნის ღამეს, 2020 წლის 23 იანვარს. ფილმს კრიტიკოსების მოწონება ხვდა წილად და ასევე გახდა ყველაზე რეიტინგული Netflix- ის ბიოგრაფიული დოკუმენტური ფილმი IMDb-ს ისტორიაში იყო. 
## წარმოება 
ფილმში გამოყენებულია სტუდიური კადრები, საოჯახო ვიდეოები, კონცერტების ჩანაწერები, ასევე სვიფტის ცხოვრებისა და კარიერის უამრავ მოვლენას, მათ შორის მისი მეექვსე და მეშვიდე სტუდიური ალბომების, *Reputation* (2017) და *Lover-*-ის შექმნა'' (2019), მისი წარსული ბრძოლა კვების დარღვევასთან , დედის კიბოს დიაგნოზი, თავისი პოლიტიკური შეხედულებები და LGBTQ + თემა.

2020 წლის 15 იანვარს, სვიფტმა გამოაქვეყნა ფილმის გამოსვლის თარიღი და ფილმის პოსტერი სოციალური ქსელების საშუალებით.  ექვსი დღის შემდეგ, ფილმის ოფიციალური თრეილერი გამოვიდა YouTube- ზე და სვიფტის სოციალური ქსელის ანგარიშებზე. 

ფილმის საუნდრეკად გამოყენებულია სვიფტის მეშვიდე სტუდიურ ალბომში შესული სიმღერა „Only the Young“, რომელმაც People's Choice Awards-ის 2020 წლის დაჯილდოებაზე წლის საუნდტრეკის ტიტული მოიპოვა.

სვიფტმა თანამშრომბლობა Netflix- თან 2018 წელს დაიწყო როდესაც ფილმი *Taylor Swift: Reputation Stadium Tour გამოუშვა*, რომლის პრემიერაც შედგა 2018 წლის დეკემბერში.  

გარდა ამისა, დოკუმენტურ ფილმში გამოყენებულია საარქივო კადრები, სადაც ნაჩვენებია პროდიუსერი კელვინ ჰარისი, მომღერლები ბიონსე ნოულსი, პინკი, ჰარი სტაილზი, შაკირა და ლენი კრავიცი, აგრეთვე ჯგუფები Dixie Chicks და Earth, Wind & Fire, მოდელები კარლი კლოსი და კიმ კარდაშიანი, ისევე, როგორც რეპერი კანიე უესტი.

## მონაწილეები 
* ტეილორ სვიფტი
* ანდრეა სვიფტი, სვიფტის დედა
* სკოტ სვიფტი, სვიფტის მამა
* ოსტინ სვიფტი, სვიფტის ძმა
* ებიგეილ ანდერსონ ლუსიერი, სვიფტის მეგობარი
* რობერტ ალენი, მენეჯერი
* ჯო ალვინი, სვიფტის შეყვარებული
* ჯეკ ანტონოფი, პროდიუსერი
* ჯოელ ლიტლი, პროდიუსერი
* მაქს მარტინი, პროდიუსერი
* დეივ მაიერი, ვიდეოკლიპის რეჟისორი
* ბრენდონ იური, მუსიკოსი
* თოდრიკ ჰოლი, მუსიკოსი
* პოლ სიდოტი, გიტარისტი

## გამოხმაურება 
გამოშვებისთანავე ფილმს კრიტიკოსების მოწონება ხვდა წილად. Rotten Tomatoes-ზე ფილმს აქვს 7.36 / 10.  Metacritic-ზე , მას აქვს საშუალო 65 / 100, რომელიც ეფუძნება 23 კრიტიკოსის შეფასებას.

ვესლი მორისმა *New York Times–* ში *მის ამერიკაელზე კარგი შეფასება დაწერა.* ასევე კარგი შეფასება ხვდა წილად ჰანა ვუდჰედისგან.

ფილმი კარგად შეფასდა ასევე სხვადასხვა ცნობილ საიტებზე: *Atlantic,* *The New Yorker* , *IndieWire, The Guardian,* *RogerEbert.com, Uproxx.~*

ფილმის IMDb არის 7.4 / 10-დან.

## სიები 
## რესურსები ინტერნეტში 
* ოფიციალური საიტი
* ტეილორ სვიფტის ოფიციალური საიტი
* 

## სქოლიო 
კატეგორია:ინგლისურენოვანი ფილმები
კატეგორია:ამერიკული კინო
კატეგორია:ფილმები ანბანის მიხედვით
კატეგორია:ამერიკული ფილმები
ლეონ გასტონ ჟენევიე

**ლეონ გასტონ ჟენევიე** (;

მისი სტანდარტული საავტორო ბოტანიკური შემოკლებაა **Genev.**
## ბიოგრაფია 
დაიაბადა 1830 წლის 18 ივნისს სენ-კლემენ-დე-ლა-პლასში, მენი და ლუარის დეპარტამენტში.

1866 წელს იგი ფარმაცევტად მოეწყო მორტან-სიურ-სევრში (ვანდეიას დეპარტამენტი).

ჟენევიე შეისწავლიდა თესლოვან მცენარეეებს. მნიშვნელოვანია მისი წვლილი მიკოლოგიაშიც.. 1860 წლიდან იკვლევდა ლუარის ბასეინში არსებულ რუბუსის გვარის მცენარეებს. დაახლოებით 1870 წელს ჟენევიე პარმაცევტად მოეწყო ნანტში. გარდაიცვალა იქვე, 1880 წლის 11 ივლისს.

## პუბლიკაციები 
* 1860 — *Essai sur quelques espèces du genre Rubus de Maine-et-Loire et de la Vendée* in *Mém. Soc. Acad. Maine Loire* 8: 66—108 (+errata).
* 1860 — ''Description d'une nouvelle espèce de Viola* in *Mém. Soc. Acad. Maine Loire* 8: 178—180. Également imprimé à part (Angers: Cosnier et Lachèse).
* 1861 — *Essai sur quelques espèces du genre Rubus de Maine-et-Loire et de la Vendée, deuxième partie* in *Mém. Soc. Acad. Maine Loire* 10: 17—37. Également imprimé à part (Angers : Cosnier et Lachèse).
* 1863 — *Observation sur la collection de Rubus de l'herbier J. Bastard* in *Mém. Soc. Acad. Maine Loire* 14:80—96. Également imprimé à part (Angers: Cosnier et Lachèse).
* 1866 — *Extrait de la florule des environs de Mortagne-sur-Sèvre* in *Mém. Soc. Acad. Maine Loire* 20:17—51. Également imprimé à part (Angers: Lachèse, Bellevue et Dolbeau).
* 1869 — *Essai monographique sur les Rubus du bassin de la Loire* in *Mém. Soc. Acad. Maine Loire* 24:1—346. Également imprimé à part (Angers : Lachèse, Bellevue et Dolbeau).
* 1873 [«1872»] — *Premier supplément à l'essai monographique sur les Rubus du bassin de la Loire* in *Mém. Soc. Acad. Maine-et-Loire* 28: 1—96.
* 1873 — *Observations sur un Champignon de l'ordre des Ascomycètes.* in *Bull. Soc. bot. Fr.* 20: 334—335.
* 1873 — *Rapport sur les travaux de la section d'Histoire Naturelle pendant l'année 1873* in *Ann. Soc. Acad. Nantes* 44: 405—411.
* 1876 — *Étude sur les Champignons consommés à Nantes sous le nom de Champignon rose ou de couche (Agaricus campestris L.)* in *Bull. Soc. bot. Fr.* 23: 28—35.
* 1878 — *Note sur Euphorbia maculata L.* in *Bull. Soc. Bot. de Fr.* 25: 247.
* 1878 — *Notice sur le Morchella elata Fries.* in *Bull. Soc. bot. Fr.* 25: 159—162.
* 1880 — *Monographie des Rubus du bassin de la Loire, édition 2''. Paris, Nantes: Savy. Également édité l'année suivante sous le titre *Essai monographique des Rubus du bassin de la Loire, édition 2*. Angers: Lachèse, Belleuvre et Dolbeau.

## რესურსები ინტერნეტში 
* Essai monographique sur les Rubus du bassin de la Loire
* Monographie des Rubus du bassin de la Loire

## სქოლიო 
კატეგორია:ფრანგი ბოტანიკოსები
კატეგორია:ფრანგი მიკოლოგები
კატეგორია:ფრანგი ფარმაცევტები
თებრო კიკილაშვილი

**თებრო კიკილაშვილი** (დ. 29 დეკემბერი, 1907 — გ. 7 ნოემბერი, 1991) — ქართველი გეოგრაფი და პედაგოგი. გეოგრაფიულ მეცნიერებათა კანდიდატი (1942), დოცენტი (1943). საქართველოს უმაღლესი სკოლის დამსახურებული მუშაკი. 

## ბიოგრაფია 
თებრო კიკილაშვილმა დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი ჰიდროლოგის სპეციალობით 1936 წელს. 1936–39 წლებში გაიარა ასპირანტურის კურსი ჰიდროლოგიისა და კლიმატოლოგიის სპეციალობით. 1939–44 წლებში იყო პედაგოგიური ინსტიტუტის გეოგრაფიის დაუსწრებელი ფაკულტეტის დეკანი. ამავე დროს კითხულობდა ლექციებს სსრკ ფიზიკურ გეოგრაფიაში. 1942–47 წლებში მუშაობდა თელავის იაკობ გოგებაშვილის სახელობის პედაგოგიურ ინსტიტუტში, იქვე იყო გეოგრაფიის კათედრის გამგე; 1947–85 წლებში მუშაობდა თბილისის სახელმწიფო უნივერსიტეტის ხმელეთის ჰიდროლოგიისა და ნიადაგთმცოდნეობის კათედრაზე.

## სქოლიო
კატეგორია:ქართველი გეოგრაფები
კატეგორია:ქართველი პედაგოგები
კატეგორია:გეოგრაფიის მეცნიერებათა კანდიდატები
ნადეჟდა ჯიბუტი

**ნადეჟდა ჯიბუტი** (დ. 8 აგვისტო, 1914 — გ. 19 ივნისი, 2003) — ქართველი გეოგრაფი და პედაგოგი. გეოგრაფიულ მეცნიერებათა კანდიდატი, დოცენტი (1949). სახალხო განათლების წარჩინებული მუშაკი.

## ბიოგრაფია 
ნადეჟდა ჯიბუტმა დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი ფიზიკური გეოგრაფიის სპეციალობით 1936 წელს. 1937 წლიდან მუშაობდა ბათუმის შოთა რუსთაველის სახელობის სახელმწიფო უნივერსიტეტში გეოგრაფიის კათედრაზე. 1942–49 წლებში არჩეული იყო საბუნებისმეტყველო ფაკულტეტის დეკანად; 1949–63 წლებში გეოგრაფიის კათედრის გამგედ. კითხულობდა ლექციებს ზოგად დედამიწისმცოდნეობაში, ლანდშაფტმცოდნეობაში, ჰიდროლოგიაში, საქართველოს ფიზიკურ გეოგრაფიაში და სხვა.

## ბიბლიოგრაფია 
* საბჭოთა აჭარა 50 წლისაა (თანაავტორი). ბათუმი, საბჭ. აჭარა, 1970;
* Аджария (თანაავტორი). Батуми, Сабчота Аджара, 1978.

## სქოლიო
კატეგორია:ქართველი გეოგრაფები
კატეგორია:ქართველი პედაგოგები
კატეგორია:გეოგრაფიის მეცნიერებათა კანდიდატები
ელენე სოხაძე

**ელენე სოხაძე** (დ. 5 ოქტომბერი, 1918 — გ. 26 აპრილი, 1997) — ქართველი ბიოლოგი, გეოგრაფი და პედაგოგი. ბიოლოგიურ მეცნიერებათა დოქტორი (1971).  

## ბიოგრაფია 
ელენე სოხაძემ დაამთავრა მოსკოვის სახელმწიფო უნივერსიტეტის ბიოლოგიის ფაკულტეტი გეობოტანიკის სპეციალობით 1941 წელს. მუშაობდა ქალაქ ბაქოს ქიმიურ-ბაქტერიოლოგიურ ლაბორატორიაში; 1942 წლიდან არმიის რიგებში, ამიერკავკასიის სამხედრო ოლქის შორსმსროლელ საზენიტო არტილერიის ბატარეაში იმყოფებოდა; 1945 წელს ჩაირიცხა ვილიამსის სახელობის კვების საკავშირო სამეცნიერო-კვლევითი ინსტიტუტის ასპირანტურაში. 1948 წლიდან ბაქოს სახელმწიფო უნივერსიტეტში უფროსი მასწავლებელია. 1953 წელს მუშაობდა თბილისის სახელმწიფო პედაგოგიურ ინსტიტუტში.

## ბიბლიოგრაფია 
* Известняки и растительность : Ботан.-геогр. анализ на прим. Евразии. Тбилиси, Мецниереба, 1982;
* Ботанико-географический очерк известняковых гор Западной Грузии. Тбилиси, Мецниереба, 1968.

## სქოლიო
კატეგორია:ქართველი ბიოლოგები
კატეგორია:ქართველი გეოგრაფები
კატეგორია:ქართველი პედაგოგები
ჰაჯითაფა

**ჰაჯითაფა** () — სოფელი აზერბაიჯანში,  ლენქორანის რეგიონის მასალის რაიონში. მოსახლეობის რაოდენობა — 1323 კაცი.

## რესურსები ინტერნეტში
*

## სქოლიო
კატეგორია:მასალის რაიონის სოფლები
თამარ თენეიშვილი

**თამარ თენეიშვილი** (დ. 16 მარტი, 1919,  სოფ. ბახვი, ოზურგეთის რაიონი — გ. 5 დეკემბერი, 1991) — ქართველი გეოგრაფი და პედაგოგი. პედაგოგიურ მეცნიერებათა კანდიდატი, დოცენტი. საქართველოს სსრ დამსახურებული მასწავლებელი (1973). 

## ბიოგრაფია 
თამარ თენეიშვილმა დაამთავრა თბილისის სახელმწიფო პედაგოგიური ინსტიტუტის პედაგოგიური ფაკულტეტის საორგანიზაციო მეთოდური დარგი 1932 წელს.

## ბიბლიოგრაფია
* საქართველოს სსრ გეოგრაფიის სწავლების მეთოდიკა. თბ., 1956.
## რესურსები ინტერნეტში
## სქოლიო
კატეგორია:ქართველი გეოგრაფები
კატეგორია:ქართველი პედაგოგები
კატეგორია:თბილისის სახელმწიფო პედაგოგიური ინსტიტუტის კურსდამთავრებულები
კატეგორია:ოზურგეთის მუნიციპალიტეტში დაბადებულები
ალექსანდრე იმნაძე

**ალექსანდრე იმნაძე** (დ. 31 დეკემბერი, 1919, თბილისი — გ. 1 ოქტომბერი, 1981) — ქართველი გეოგრაფი და პედაგოგი. 

## ბიოგრაფია 
ალექსანდრე იმნაძემ დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი ჰიდრო-კლიმატოლოგიის სპეციალობით 1941 წელს.

## ბიბლიოგრაფია 
* მეტეოროლოგიური დაკვირვება სკოლაში. თბილისი, ცოდნა, 1961.
## რესურსები ინტერნეტში
## სქოლიო
კატეგორია:ქართველი გეოგრაფები
კატეგორია:ქართველი პედაგოგები
კატეგორია:თბილისის სახელმწიფო უნივერსიტეტის კურსდამთავრებულები
ა
ჯინა როულენდსი

**ვირჯინია კატრინ „ჯინა“ როულენდსი** (; დ. 19 ივნისი, 1930, მედისონი, უისკონსინის შტატი, აშშ) — ამერიკელი მსახიობი. ემის ჯილდოს მფლობელი, ოქროს გლობუსის ლაურეატი. ცნობილია მისი კოლაბორაციებით ამერიკელ მსახიობთან და რეჟისორთან, ჯონ კასავეტესთან. მათ ერთად ათი ფილმი გადაიღეს, მათ შორის „ქალი გავლენის ქვეშ“ (1974) და *„გლორია“* (1980), რომელშიც როულენდსმა ოსკარი მოიპოვა საუკეთესო მსახიობი ქალის ნომინაციაში. 

უთამაშია ვუდი ალენის ფილმში *„სხვა ქალი“* (1988) და თავისი შვილის, რეჟისორი ნიკ კასავეტესის ფილმში, „უბის წიგნაკი“. 2015 წელს მან საპატიო ოსკარი მიიღო თავისი მრავალწლიანი და ნაყოფიერი კარიერისათვის.

## ადრეული ცხოვრება 
ჯინა როულენდსი 19 ივნისს, 1930 წელს დაიბადა. როულენდსის მამა, ედვინ მირვინ როულენდსი ბანკირი და პოლიტიკოსი იყო, დედამისი, მერი ალენ ნილი (სასცენო სახელი - *ლედი როულენდსი*) კი - მსახიობი.

როულენდსი 1947-1950 წლებში უისკონსინის უნივერსიტეტში სწავლობდა. 1950 წელს იგი ნიუ-იორკში გადავიდა და დრამატული ხელოვნების ამერიკულ აკადემიაში განაგრძო სწავლა, სადაც იგი შეხვდა ჯონ კასავეტესს, სამსახიობო ფაკულტეტის სტუდენტს. 1954 წელს ისინი დაქორწინდნენ.

## კარიერა 
მინი|ჯინა როულენდსი კანის კინოფესტივალზე
როულენდსს თავისი სატელევიზიო დებიუტი 1954 წელს ჰქონდა, ხოლო ორი წლის შემდეგ, 1956 წელს, იგი ბროდვეის თეატრის სცენაზე გამოჩნდა სპექტაკლში „შუაღამე“. ამის შემდეგ იგი ხშირად იყო ჩართული სატელევიზიო საქმიანობაში. 

პირველი ემის ჯილდო მან ფილმისთვის „ადრეულ ყინვაში“ მოიპოვა, რომელშიც როულენდსი ასრულებს დედის როლს, რომელსაც ეჭვი აქვს, რომ მისი შვილი ჰომოსექსუალია და აივ-ინფექციისგან კვდება. 

როულენდსის დებიუტი კინემატოგრაფში 1958 წელს შედგა, როცა მან როლი მიიღო კომედიურ ფილმში „შეყვარების მაღალი ფასი“. ასევე ჰქონდა როლი ჯონ კასავეტესის 1959 წელს გამოსულ ფილმში „ჩრდილები“. წყვილის მნიშვნელოვან კოლაბორაციებს ასევე მიეკუთვნება „სახეები“ (1968), „მინი და მოსკოვიჩი“ (1971), „სიყვარულის ნაკადები“ (1984).

როულენდსის კარიერაში ერთ-ერთი ყველაზე მნიშვნელოვანი ფილმებია „ქალი გავლენის ქვეშ“ (1974) და „გლორია“ (1980). ორივე როლისთვის მან ოსკარი მიიღო. 

## პირადი ცხოვრება 
როულენდსი 1954 წლის 9 აპრილიდან 1989 წლის 3 თებერვლამდე (კასავეტესის სიკვდილამდე) ჯონ კასავეტესზე იყო დაქორწინებული. შეეძინათ სამი შვილი, მათგან ყველა მსახიობი ან რეჟისორია: ნიკ კასავეტესი, ალექსანდრა კასავეტესი და ზოი კასავეტესი. 2012 წელს როულენდსი დაქორწინდა ბიზნესმენ რობერტ ფორესტზე.

## ფილმოგრაფია 
## რესურსები ინტერნეტში 
* ჯინა როულენდსის ინტერვიუ
* 
* The Guardian ჯინა როულენდსისა და ჯონ კასავეტესის შესახებ
* ჯინა როულენდსი ჯონ კასავეტესსა და „უბის წიგნაკზე“
* როულენდსის ბიოგრაფია

კატეგორია:ამერიკელი მსახიობები
კატეგორია:ამერიკელი ქალი მსახიობები
კატეგორია:მსახიობი ქალები
კატეგორია:დაბადებული 19 ივნისი
კატეგორია:დაბადებული 1930
კატეგორია:XX საუკუნის ამერიკელი ქალი მსახიობები
კატეგორია:XXI საუკუნის ამერიკელი ქალი მსახიობები
კატეგორია:საპატიო ოსკარის კავალრები
კატეგორია:ამერიკელი ქალი თეატრის მსახიობები
კატეგორია:ამერიკელი ტელემსახიობი ქალები
ლიდა კოღოშვილი

**ლიდა კოღოშვილი** (დ. 26 აპრილი, 1912 — გ. 23 იანვარი, 1996) — ქართველი გეოგრაფი. გეოგრაფიულ მეცნიერებათა დოქტორი.

## ბიოგრაფია 
ლიდა კოღოშვილი 15 წლის ასაკიდან მუშაობდა თბილისის სხვადასხვა საწარმოებისა და მშენებლობის ობიექტებზე. 1929 წელს განათლების მისაღებად გაემგზავრა ქალაქ ლენინგრადში. აქ იგი იწყებს მუშაობას ქარხანა „წითელ პუტილოვეც“-ში. ამავე დროს საღამოს მუშათა ფაკულტეტისა და უმაღლესი კომუნისტური სკოლის მსმენელია.

## ბიბლიოგრაფია 
* ჯენტლმენი „ხოჭო“ : მოთხრობები. თბილისი, ნაკადული, 1971. 

## სქოლიო
კატეგორია:ქართველი გეოგრაფები
კატეგორია:გეოგრაფიის მეცნიერებათა დოქტორები
ნიკოლოზ იაშვილი (ბიოლოგი)

**ნიკოლოზ ნიკოლოზის ძე იაშვილი** (დ. 13 ივლისი, 1936 — გ. 29 ივნისი, 2005) — ქართველი ბიოლოგი და ნიადაგმცოდნე. სოფლის მეურნეობის მეცნიერებათა დოქტორი (1999), საქართველოს ეროვნული (2000) და ეკოლოგიურ მეცნიერებათა (2000) აკადემიების ნამდვილი წევრი. გეოგრაფიის მეცნიერებათა კანდიდატი.  

## ბიოგრაფია 
ნიკოლოზ იაშვილმა დაამთავრა თბილისის სახელმწიფო უნივერსიტეტის ბიოლოგიის ფაკულტეტი 1959 წელს, ხოლო 1975 წელს ამავე უნივერსიტეტის ეკონომიკის ფაკულტეტი. 1959–91 წლებში იყო საქართველოს ნიადაგმცოდნეობის სამეცნიერო-კვლევითი ინსტიტუტის ასპირანტი, ლაბორანტი, უმცროსი მეცნიერ-თანამშრომელი, უფროსი მეცნიერ-თანამშრომელი, სექტორის გამგე, 1976–91 წლებში მიხეილ საბაშვილის სახელობის ნიადაგმცოდნეობის, აგროქიმიისა და მელიორაციის სამეცნიერო-კვლევითი ინსტიტუტის დირექტორის მოადგილე სამეცნიერო მუშაობის დარგში. 

1991 წელს — საქართველოს რესპუბლიკის სოფლისა და სატყეო მეურნეობის მინისტრი, 1991–96 წლებში — კონცერნ „საქართველოს“ ვიცე-პრეზიდენტი, 1996–2002 წლებში — საქართველოს პარლამენტის აგრარულ საკითხთა კომიტეტის უფროსი და წამყვანი სპეციალისტი, 2002-2005 წლებში — საქართველოს მეცნიერებათა აკადემიის პრეზიდიუმთან არსებული საწარმოო ძალებისა და ბუნებრივი რესურსების შემსწავლელი კომისიის განყოფილების გამგე.

ნიკოლოზ იაშვილი ავტორია მრავა­ლი სამეცნიერო ნა­შრო­მისა და 4 მონოგრაფიის.

მიღებული აქვს თეოფანე დავითაიას სახელობის პრემია (1983). 2002 წელს გადაეცა საქართველოს სახელმწიფო პრემია მეცნიერებისა და ტექნიკის დარგში. ღირსების ორდენისა (2001) და საპატიო ნიშნის ორდენის კავალერი (1986).

## ბიბლიოგრაფია 
* ტექნოგენური ლანდშაფტების რეკულტივაცია. თბილისი, ცოდნა, 2004;
* სვანეთის ნიადაგები. თბილისი, საბჭ. საქართველო, 1987;
* მიწის რესურსები და მათი რაციონალური გამოყენება. თბილისი, საბჭ. საქართველო, 1976. 

## სქოლიო
კატეგორია:ქართველი ბიოლოგები
კატეგორია:ქართველი ნიადაგთმცოდნეები
კატეგორია:ქართველი გეოგრაფები
კატეგორია:საქართველოს სახელმწიფო პრემიის ლაურეატები
კატეგორია:საქართველოს ღირსების ორდენის კავალრები
კატეგორია:საპატიო ნიშნის ორდენის კავალრები
კატეგორია:თბილისის სახელმწიფო უნივერსიტეტის კურსდამთავრებულები
ჯანსუღ კეკელია

**ჯანსუღ კეკელია** (დ. 14 თებერვალი, 1935 — გ. 25 სექტემბერი, 2013) — ქართველი გეოგრაფი და პედაგოგი. გეოგრაფიულ მეცნიერებათა დოქტორი (1995), პროფესორი (1996). საქართველოს კარტოგრაფთა ასოციაციის პრეზიდენტი. 

## ბიოგრაფია 
ჯანსუღ კეკელიამ დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი 1961 წელს. 1962 წელს მუშაობა დაიწყო ამავე ფაკულტეტის გეომორფოლოგიის კათედრის ტექნიკოს კარტოგრაფად; 1973 წლიდან კარტოგრაფია-გეოდეზიის კათედრაზე ჯერ დოცენტად, შემდეგ პროფესორად; 1976–77 წლებში ფაკულტეტის დეკანის მოადგილეა; 1964–67 წლებში გაიარა ასპირანტურის კურსი; 1996 წლიდან მუშაობდა აგრეთვე, ვახუშტი ბაგრატიონის სახელობის გეოგრაფიის ინსტიტუტში კარტოგრაფიისა და აეროკოსმოსური კვლევის მეთოდების განყოფილების გამგედ. წლების განმავლობაში კითხულობდა ლექციებს თბილისის სახელმწიფო უნივერსიტეტში გეოდეზიაში, მათემატიკურ კარტოგრაფიაში, კარტომეტრიაში.

## ბიბლიოგრაფია 
* საქართველოს საზღვრები = Georgian borders (რედაქტორი). თბილისი, 2009;
* საქართველოს ტერიტორია და საზღვრები (თანაავტორი). თბილისი, ინტელექტი, 2006;
* მათემატიკური კარტოგრაფიის ზოგადი კურსი: სახელმძღვანელო (ავტორი). თბილისი, 2004;
* კარტოსემიოტიკა (ავტორი). თბილისი, მეცნიერება, 1998. 

## სქოლიო
კატეგორია:ქართველი გეოგრაფები
კატეგორია:ქართველი პედაგოგები
კატეგორია:გეოგრაფიის მეცნიერებათა დოქტორები
ზადენი (ნასოფლარი)

**ზადენი** — ნასოფლარი ადიგენის მუნიციპალიტეტის სოფელ ბენარის ჩრდილოეთით, მაღალ გორაზე. მდინარე ოცხის მარცხენა ნაპირზე. 

ლეონტი მროველის ტექსტში ჩანართის სახით შეტანილი ცნობით, ანდრია მოციქულმა „...შთავლო ხევი ოძრახისა და მოვიდა საზღუართა სამცხისათა, დაივანა სოფელსა, რომელსა ეწოდების ზადენ-გორა. მიხედნა მოციქულმან და იხილნა კაცნი მის ადგილისანი რამეთუ უზორვიდეს კერპთა ყრუთა, და ილოცა მოციქულმან წმიდისა მის ხატისა მიმართ. და ყოველნი იგი კერპნი დაემხუნეს და შეიმუსრნეს”. 1595 წლის გურჯისტანის ვილაიეთის დიდი დავთრის მიხედვით გორა და ზადენი ცალკეული სოფლებია, რომლებიც ირიცხებიან ახალციხის ლივაში, ოძრხის ნაჰიეში.

ამ პერიოდისათვის ზადენში 20 კომლი ქართველი ცხოვრობდა. მათ მოსავალს შეადგენდა ხორბალი, ქერი, ჭვავი, ფეტვი და ბოსტნეული. ჰყავდათ ღორი, ცხვარი, ფუტკარი. სოფელი ყოველწლიურად იხდიდა 7 000 ახჩას. ჩილდირის ვილაიეთის ჯაბა დავთარში სოფელი აღარ გვხვდება. სავარაუდოდ 1694-1732 წლებში იგი უკვე გაუკაცრიელებული იყო. 1932–1933 წლებში ზადენის ნასოფლარზე კარგად ჩანდა ერთმანეთის მახლობლად მდებარე ორი უზარმაზარი ქვა, იქვე იყო ოთხ-ოთხი ქვისაგან შედგენილი აკლდამები, ნასახლარები, დიდი ლოდებით დახურული დერეფნები.

## ლიტერატურა
* *ბოჭორიძე გ.*, მოგზაურობა სამცხე-ჯავახეთში, თბ., 1992.

კატეგორია:ადიგენის მუნიციპალიტეტის ნასოფლარები
კატეგორია:ადიგენის მუნიციპალიტეტის ისტორიული სოფლები
ზადენი (მრავალმნიშვნელოვანი)

ტერმინი **ზადენი** შეიძლება აღნიშნავდეს:

* ზადენი — ქართული მითოლოგიის ღვთაება. 
* ზადენი — ნასოფლარი ადიგენის მუნიციპალიტეტში
* ზადენი — მთა დღევანდელი წიწამურის მახლობლად.
ქიოჯაქლი

**ქიოჯაქლი** ()  — სოფელი აზერბაიჯანში,  ლენქორანის რეგიონის მასალის რაიონში. მოსახლეობის რაოდენობა — 1528 კაცი.

## რესურსები ინტერნეტში
*

## სქოლიო
კატეგორია:მასალის რაიონის სოფლები
ჟებოტის მეორე ეკლესია

**ჟებოტის მეორე ეკლესია** — არქიტექტურული ძეგლი თიანეთის მუნიციპალიტეტის სოფელ ჟებოტის აღმოსავლეთით, 1 კილომეტრზე, სოლოსმანად წოდებულ ადგილზე. განეკუთვნება გვიანდელ შუა საუკუნეებს. ეკლესია დარბაზულია, ნაგებია ნატეხი ქვით. შემორჩენილია მხოლოდ ჩრდილოეთ და აღმოსავლეთ კედლის ნაწილი და ნახევარწრიული აფსიდის ჩრდილოეთ ნახევარი პატარა სწორკუთხა ნიშით, აგრეთვე ეკლესიის ჩრდილოეთ მინაშენის ჩრდილოეთ და აღმოსავლეთ კედლების ფრაგმენტები. ეკლესიის ჩრდილოეთით 15 მეტრზე გაურკვეველი ნაგებობის ნაშთია. 

## ლიტერატურა
კატეგორია:თიანეთის მუნიციპალიტეტის ტაძრები
ჯიბუტი (მრავალმნიშვნელოვანი)

**ჯიბუტი** შეიძლება აღნიშნავდეს ერთ-ერთ შემდეგ პიროვნებათაგანს:

* დოდო ჯიბუტი — ქართველი გეოგრაფი და პედაგოგი
* მიხეილ ჯიბუტი — ქართველი პოლიტიკოსი და ეკონომისტი
* ნადეჟდა ჯიბუტი — ქართველი გეოგრაფი და პედაგოგი
სოხაძე

საკუთარი სახელი **სოხაძე** შეიძლება აღნიშნავდეს ერთ-ერთ შემდეგ პიროვნებათაგანს:

* ეკატერინე სოხაძე — ქართველი საოპერო მომღერალი
* ელენე სოხაძე — ქართველი ბიოლოგი, გეოგრაფი და პედაგოგი
* ზურაბ სოხაძე — ქართველი სპორტსმენი (მკლავჭიდი)
* ირმა სოხაძე — ქართველი საესტრადო მომღერალი, კომპოზიტორი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
საჯინიბოს კოშკი

**საჯინიბოს კოშკი** — არქიტექტურული ძეგლი თიანეთის მუნიციპალიტეტის სოფელ საჯინიბოს სამხრეთ-დასავლეთით, საყდრების ხევში. განეკუთვნება განვითარებულ შუა საუკუნეებს. კოშკი გეგმით თითქმის კვადრატულია (8.5X7,8 მ), შემორჩენილია ორი სართულის სიმაღლეზე (კედლების სისქე 1,5 მეტრია). ნაგებია რიყის ქვის სწორხაზოვანი რიგებით. კუთხეების წყობაში შედარებით მოზრდილი ქვებია გამოყენებული. შესასვლელი აღმოსავლეთიდანაა, მეორე სართულის დონეზე. კარი თაღოვანია. კარს თაღის ნაწილი და სამხრეთ წირთხლი ჩამოშლილი აქვს. კოშკის პირველი სართულის დიდი ნაწილი კედლებიდან ჩამონაშალი ქვებით და მიწითაა ამოვსებული. სართულის აღმოსავლეთით კედლის შუაში ფართო სწორკუთხა სარკმელია, ხოლო ჩრდილოეთ კედელში მცირე ზომის სწორკუთხა ნიში. დანარჩენი კედლები ყრუა. მეორე სართულის კედლების მნიშვნელოვანი ნაწილი დანგრეულია. სართულის სამხრეთ და ჩრდილოეთ კედლებში ორ-ორი, ხოლო აღმოსავლეთით ერთი სწორკუთხა ნიშია. მათგან ჩრდილოეთის ერთ-ერთ ნიშში სარკმელია გაჭრილი. კოშკს ხის კოჭებზე დაყრდნობილი სართულშუა გადახურვა ჰქონია (შემორჩენილია კოჭების საყრდენი ბუდეები). კოშკის შემორჩენილი კედლები გარედან სადაა. 

## ლიტერატურა
კატეგორია:თიანეთის მუნიციპალიტეტის კოშკები